Zápisnica z 23. augusta 2010
z hlasovania Súdnej rady Slovenskej republiky per rollam

1.	Stanovisko k „Návrhu limitov príjmov a výdavkov na roky 2011 – 2013“                           ( 1 Ksr 285/2010)

Členovia Súdnej rady po prerokovaní stanoviska k „Návrhu limitov príjmov a výdavkov na roky 2011 – 2013“ hlasovali per rollam nasledovne:

Hlasovanie:
Za: 16
Proti: 0
Zdržali sa: 0

Uznesenie č. 980
Súdna rada Slovenskej republiky podporuje stanovisko Najvyššieho súdu Slovenskej republiky k rozpisu rozpočtu kapitoly najvyššieho súdu, ktorý obsahuje aj rozpočet Kancelárie Súdnej rady Slovenskej republiky, žiada, aby Ministerstvo financií Slovenskej republiky upustilo od viazania v rozpočte najvyššieho súdu z dôvodu zamestnanosti v roku 2010, zníženia osobných výdavkov o 10 % na odmeňovanie sudcov a súdneho aparátu, ktorý sa podieľa na výkone súdnictva  (sudcovia, zapisovateľky, vedúce kancelárií, vyšší súdni úradníci a asistenti sudcov najvyššieho súdu) tak, ako to požaduje najvyšší súd, žiada, aby obdobný postup bol  zachovaný vo vzťahu k všetkým súdom Slovenskej republiky, ako základnej podmienky ich funkčnosti, keďže už v súčasnej dobe sú súdy zadlžené, upozorňuje, že krátenie rozpočtu výkonného aparátu súdov privodí spomalenie súdnej činnosti a je v priamom rozpore s proklamovaným cieľom vlády zvýšiť vymožiteľnosť práva.